ועדת הכספים, כנסת 17, פרוטוקול מספר 927, 2008-12-10 10:00

אבישי ברוורמן: בוקר טוב, אני פותח את ישיבת ועדת הכספים.

אבישי ברוורמן: לאור העובדה שראש הממשלה ושר האוצר הודיעו על רשת ביטחון לחוסכים המבוגרים בקופות הגמל ובקרנות הפנסיה – כפי שדרשנו –ועקב חג הקורבן של המוסלמים, השבוע לא נכנס את הוועדה.

אבישי ברוורמן: קיבלתי אישור מיוחד מחברי הכנסת טיבי וברכה לכנס את הוועדה רק להעברות תקציביות ולא לשום דיון אחר.

אבישי ברוורמן: מכיוון שביום ראשון יהיו פריימריז במרצ, הוועדה תתכנס ביום שני כדי לדון בתכנית הממשלה, הן ברשת הביטחון לחוסכים המבוגרים בקופות הגמל וקרנות הפנסיה והן בתכנית ההאצה.

אבישי ברוורמן: באישור חברי הכנסת הערבים והדרוזים היום נדון רק בהעברות תקציביות.

ראובן ריבלין: אדוני היושב-ראש, אני רוצה להעיר דבר ששייך להעברות התקציביות, אבל הוא גם בנושא עקרוני.

ראובן ריבלין: פעם נוספת מתברר לנו שכאשר אנחנו מחוקקים אנחנו לא רואים את כל התמונה.

ראובן ריבלין: פה יש העברות מרזרבות לנושא הבחירות.

ראובן ריבלין: אני מבקש להעלות את הנושא של חישוב הפריימריז בכל מפלגה שעורכת פריימריז במסגרת תקרת ההוצאה שהיא מחויבת על-פי החוק.

ראובן ריבלין: פירושו של דבר שמפלגה שמקיימת פריימריז, שיש לה תקרת הוצאה כמו מפלגה שלא מקיימת פריימריז, שעל-פי התחשיבים יש לה אותה תקרת הוצאה, בהבדלים בפרופורציה, הרי זו שמקיימת פריימריז יוצאת נפגעת מבחינת השוויוניות בכך שמתקרת ההוצאה שלה מורידים את הוצאות הפריימריז.

ראובן ריבלין: הליכוד, למשל, הפעם חסך בהוצאות הפריימריז, מהטעם הפשוט שהוא לא יכול היה להוציא ממון כזה שיפגע ביכולת שלו להתמודד במערכת של הבחירות הכלליות.

אבשלום וילן: זו לא היתה סתם שלומיאליות?

אבשלום וילן: אפשר היה לשים 120 קלפיות במקום 80 ולגמור את הבעיה.

ראובן ריבלין: אני מודה לחבר הכנסת וילן על הערתו ואני אקח את הדוגמה שהוא נתן ואפתח אותה.

ראובן ריבלין: הבחירות המקדימות עלו לנו כ-6 מיליון שקלים.

ראובן ריבלין: כדי לעשות את הדבר שהציע לנו בשום שכל ודעת ובפשטות כל כך ברורה חבר הכנסת וילן, ההוצאה היתה 9 מיליון שקלים.

ראובן ריבלין: עיקר ההוצאה למערכת המארגנת, למפלגה, היא העמדות שבה מצביעים.

ראובן ריבלין: כאשר מעמידים מחשבים, כאשר פורסים מערכת ממוחשבת לצורך בחירות, משלמים על זה כסף.

ראובן ריבלין: לפי מידת הווליום שאתה מקיים בפריסה שלך, כך אתה משלם.

ראובן ריבלין: כלומר, אם המערכת – שכפי שהגדיר חבר הכנסת וילן נמצאה במידה רבה בצורה שלומיאליות כלשהי – היתה עובדת לפי שום השכל של חבר הכנסת וילן, זה היה עולה לנו עוד ממון.

ראובן ריבלין: למה חסכנו?

ראובן ריבלין: חסכנו כי לא רצינו לפגוע ביכולת שלנו להתמודד במערכת הבחירות נגד וילן ונגד כל אלה שמזהירים מפנינו.

ראובן ריבלין: לכן אני מבקש להציע הצעה לפיה בתקרת ההוצאה לא יחושב עניין הפריימריז.

ראובן ריבלין: למשל, מרצ, שתערוך פריימריז ביום ראשון, לא יורידו לה את ההוצאה הזאת מתקרת ההוצאה שלה.

ראובן ריבלין: מפלגת העבודה, קדימה והליכוד נמצאות בחסר ולכן אני מבקש שזה יהיה רטרואקטיבית.

ראובן ריבלין: אני אבחן את הצורך, יחד עם מבקר המדינה, כיצד אני מתקן את העיוות הזה מבחינה שוויונית ואבקש מהכנסת ומהוועדה הקובעת – שהיא ועדת הכספים – לתת תוקף ואישור רטרואקטיבי כך שבתקרת ההוצאה – לא חלילה שהמפלגות מבקשות כסף, הן יצטרכו למצוא את המימון בעצמן – לא תחושב ההוצאה שמוציאה מפלגה לפריימריז.

אבישי ברוורמן: אני מסכים איתך, אבל לא נדון בכך היום.

אבישי ברוורמן: אנא קדם את הנושא ונדון בו בהקדם.

טמיר כהן: פנייה מס' 536 – משרד המדע, התרבות והספורט.

יעל מבורך: זו פנייה של סוף שנה של משרד המדע, התרבות והספורט אשר מעביר כספים לטובת פרויקטים במדע ובעיקר לתרבות.

אבישי ברוורמן: מי בעד אישור פנייה מס' 536?

אבישי ברוורמן: ה צ ב ע ה בעד – הרוב פנייה מס' 536 אושרה.

טמיר כהן: פנייה מס' 552 – המוסד לביטוח לאומי.

דב בארי: הפנייה לגבי סעיף 27, סעיף הקצאות האוצר למוסד לביטוח לאומי, נעשית בתיאום עם המוסד לביטוח לאומי לצורך איזון מלא של התקנות ושחרור הרזרבה כדי לבצע תשלומים ראויים לתגמולים ולקצבאות.

דב בארי: כמובן שאין כאן פגיעה בקצבאות, אלא תקצוב נכון להערכות סוף שנה.

אבישי ברוורמן: מי בעד אישור פנייה מס' 552?

אבישי ברוורמן: ה צ ב ע ה בעד – הרוב פנייה מס' 552 אושרה.

טמיר כהן: פנייה מס' 563 עד 566 – משרד ראש הממשלה.

ענת משה: הפנייה הזאת נועדה להעביר תקציבים מהמשרד לפיתוח הנגב והגליל למשרד החקלאות: 7 מליון שקלים לפרויקט משותף להכשרות קרקע ביישובי הערבה התיכונה; 1.825 מיליון שקלים למשרד לביטחון הפנים; 70,000 שקלים למשרד החוץ להפקת חוברות הסברה.

ניסן סלומינסקי: הסברה למה?

ענת משה: מדובר בחוברות הסברה בחו"ל בשיתוף מרכז ההסברה במשרד ראש הממשלה.

ניסן סלומינסקי: שם מסבירים למה צריך לוותר על דברים?

אבישי ברוורמן: חבר הכנסת סלומינסקי, אנא ממך.

אבישי ברוורמן: עוד מעט תהיה ממשלה אחרת בישראל ואני אגיד מה הם מסבירים.

אבישי ברוורמן: יש מלך בישראל והוא מולך.

ראובן ריבלין: בהקשר פנייה זו אני מבקש להתייחס להנצחת ראשי ממשלה לשעבר.

ראובן ריבלין: ראש הממשלה מנחם בגין וראש הממשלה יצחק רבין זכו לכך שיש מרכז מורשת ולכן הם מונצחים במסגרת מרכז המורשת.

ראובן ריבלין: מדוע לא מוסיפים כספים להנצחת ראשי ממשלה, כמו משה שרת, אשכול, גולדה או בן-גוריון?

ראובן ריבלין: בזמנו העלה את זה היושב-ראש בעניין בן-גוריון.

ראובן ריבלין: איני מבין מדוע זה אינו בא לידי ביטוי.

ראובן ריבלין: אני יודע שפנו אלינו מספר פעמים בעניין הנצחת שרת וכתביו, אך איני רואה שיש התייחסות לכל ראשי הממשלה לשעבר.

אבישי ברוורמן: אני מציע שנעלה את זה בדיון נפרד, שיהיה מאוד עמוק ומורכב.

ראובן ריבלין: ברזרבה הזאת הם יכולים לתת 200,000 שקל להנצחת ראשי ממשלה.

ראובן ריבלין: מדובר שם בספרים שהם כתבו וכד' ואיני מבין מדוע שהאוצר לא יסכים לעניין זה.

ראובן ריבלין: פרט מס' 040132 הוא להנצחת נשיאים וראשי ממשלה.

ראובן ריבלין: מדוע כל הסכום הוא להנצחת נשיאים ולא מחולק גם להנצחת ראשי ממשלה?

אבישי ברוורמן: מי בעד אישור פנייה 563 עד 566?

אבישי ברוורמן: ה צ ב ע ה בעד – הרוב פנייה מס' 563 עד 566 אושרה.

טמיר כהן: פנייה מס' 568, 569 - רשות הטבע והגנים.

דניאלה גרא: הפנייה נועדה לתקצב את פעילות רשות הטבע והגנים לטובת פיקוח בשמורות טבע, פיתוח אתרים ופרויקטים לשמירת נוף ומורשת.

דניאלה גרא: מדובר בתוספת תקציב, בין היתר בעקבות הירידה בהכנסות בגין מלחמת לבנון השנייה.

אבישי ברוורמן: מי בעד אישור פנייה 568, 569?

אבישי ברוורמן: ה צ ב ע ה בעד – הרוב פנייה מס' 568, 569, אושרה.

טמיר כהן: פנייה 572 – משרד ראש הממשלה.

ענת משה: הפנייה נועדה להעביר 3 מיליון שקלים למשרד הנגב והגליל במסגרת התכנית לשיקום חיפה והצפון.

נדב כספי: מדובר בהעברה של 3 מיליון שקלים למשרד הנגב והגליל לשם בינוי ושיכון.

אבישי ברוורמן: מי בעד אישור פנייה 572?

אבישי ברוורמן: ה צ ב ע ה בעד – הרוב פנייה מס' 572 אושרה.

טמיר כהן: פנייה 585 – משרד הפנים.

רותם רולף: הפנייה נועדה בעיקר לפרויקטים של משרד הפנים, כמו בחירות מקוונות ורישוי עסקים.

רותם רולף: בעבר אישרתם פנייה של העברת מזומן ועתה אנחנו עושים רק התאמה של ההרשאה להתחייב.

אבישי ברוורמן: מי בעד אישור פנייה 585?

אבישי ברוורמן: ה צ ב ע ה בעד – הרוב פנייה מס' 585 אושרה.

טמיר כהן: פנייה 586 עד 588 – משרד הפנים.

חנוך ברש: בפנייה 588 מדובר על תוספת של 8 מיליון שקלים לתקציב השוטף של משרד הפנים.

לילי פיינטוך: פנייה 587 – ביצוע התאמות סוף שנה בתקציב הרשויות המקומיות.

לילי פיינטוך: יש כאן תוספת בגין פרישת עובדים באיגודי כבאות וביטחון ברשויות המקומיות.

ראובן ריבלין: אין בעיה עם פנייה 586 ואפשר לאשר.

אבישי ברוורמן: מי בעד אישור פנייה 586 עד 588?

אבישי ברוורמן: ה צ ב ע ה בעד – הרוב פנייה מס' 586 עד 588 אושרה.

טמיר כהן: פנייה 589 – משרד התמ"ת.

יובל יעקבי: מדובר בשינויים פנימיים בתקציב יחידת הסמך לעובדים זרים במסגרת זה שהיא הופכת להיות רשות הגירה.

ניסן סלומינסקי: מדובר בתוספת כוח אדם?

יובל יעקבי: לא.

יובל יעקבי: מדובר בהעברה בתוך המשרד עצמו.

אבישי ברוורמן: מי בעד אישור פנייה 589?

אבישי ברוורמן: ה צ ב ע ה בעד – הרוב פנייה מס' 589 אושרה.

טמיר כהן: פנייה 590 – משרד ראש הממשלה.

נדב כספי: הפנייה מיועדת לתקצב השתתפויות של משרד ראש הממשלה במשרד הביטחון, ביניהן שארית התשלום על מקלוט שנעשה במהלך 2008, וכן השתתפויות שונות כמו תחזוק של חלקות צבאיות ודברים נוספים.

אבישי ברוורמן: מי בעד אישור פנייה 590?

אבישי ברוורמן: ה צ ב ע ה בעד – הרוב פנייה מס' 590 אושרה.

טמיר כהן: פנייה 591 עד 592 – משרד התשתיות הלאומיות.

נופיה בכר: מדובר כאן בשני דברים מרכזיים: פרסום קמפיין של שימור אנרגיה והעברת כספים לפיקוד העורף ולמל"ח בגין הוועדה לרעידות אדמה.

ראובן ריבלין: מדוע מורידים את זה מהמכון הגיאולוגי?

נופיה בכר: כי בשנה שעברה הם קיבלו את זה בטעות והם החזירו.

אבישי ברוורמן: מי בעד אישור פנייה 591 עד 592?

אבישי ברוורמן: ה צ ב ע ה בעד – הרוב פנייה מס' 591 עד 592 אושרה.

טמיר כהן: פנייה 593 עד 594 – משק המים.

שאול מרידור: הפנייה נועדה להוסיף כסף לקמפיין החיסכון במים, ייעוץ לפרויקט RD והתאמת מזומנים.

אבישי ברוורמן: RD הוא פרויקט להעברת מים מהים האדום לים המלח.

אבישי ברוורמן: מי בעד אישור פנייה 593 עד 594?

אבישי ברוורמן: ה צ ב ע ה בעד – הרוב פנייה מס' 593 עד 594 אושרה.

טמיר כהן: פנייה 595 עד 597 – משרד הבריאות.

אורלי ביטרמן: זו פנייה שנועדה לאגם משאבים למשרד לפיתוח הנגב והגליל – העברת 6 מיליון שקלים למשרד – בהתאם להחלטת ממשלה לפרויקט "עלה נגב".

אורלי ביטרמן: זה החלק של משרד הבריאות ומשרד התמ"ת.

אבישי ברוורמן: "עלה נגב" הוא הפרויקט לו שותף דורון אלמוג.

אבישי ברוורמן: מי בעד אישור פנייה 595 עד 597?

אבישי ברוורמן: ה צ ב ע ה בעד – הרוב פנייה מס' 595 עד 597 אושרה.

טמיר כהן: פנייה 611 – משרד התמ"ת.

יובל יעקבי: הפנייה היא לתוספת 41 מיליון שקל לעידוד הכשרות מקצועיות בענף המלונאות.

אבישי ברוורמן: מי בעד אישור פנייה 611?

אבישי ברוורמן: ה צ ב ע ה בעד – הרוב פנייה מס' 611 אושרה.

טמיר כהן: פנייה 612, 613 ו-626 – משרד ראש הממשלה.

ענת משה: העברה של 2 מיליון שקלים למשרד הבריאות לשימושים שונים, כמו רכישת מכשיר סי.טי.

ענת משה: לבית החולים סורוקה, הכשרת אחיות ורכישות אחרות.

אבישי ברוורמן: מי בעד אישור פנייה 612, 613, 626?

אבישי ברוורמן: ה צ ב ע ה בעד – הרוב פנייה מס' 612, 613, 626, אושרה.

טמיר כהן: פנייה 614 – משרד הפנים.

חנוך ברש: מדובר בשינויים פנימיים בתקציב מינהל האוכלוסין.

אבישי ברוורמן: מי בעד אישור פנייה 614?

אבישי ברוורמן: ה צ ב ע ה בעד – הרוב פנייה מס' 614 אושרה.

טמיר כהן: פנייה 617 עד 618.

דניאלה גרא: הפנייה נועדה לבצע שינויים פנימיים בתקציב החטיבה להתיישבות לצורך ביצוע התאמות בתקציב לקראת סגירת שנת 2008, בין היתר תקצוב של 6 מיליון שקלים למיגון ישיבה בשדרות ו-19 מיליון שקלים מגבייה של החזרי הלוואות שניתנו בעבר.

אבישי ברוורמן: מי בעד אישור פנייה 617 עד 618?

אבישי ברוורמן: ה צ ב ע ה בעד – הרוב פנייה מס' 617 עד 618 אושרה.

טמיר כהן: פנייה 619 – משרד הקליטה.

טמיר כהן: מדובר בטיפול שכונתי בעולי אתיופיה.

אבישי ברוורמן: מי בעד אישור פנייה 619?

אבישי ברוורמן: ה צ ב ע ה בעד – הרוב פנייה מס' 619 אושרה.

טמיר כהן: פנייה 620 – משרד התקשורת.

אליאן רובנוביץ: מדובר בשינויים פנימיים בתקציב המשרד.

אבישי ברוורמן: מי בעד אישור פנייה 620?

אבישי ברוורמן: ה צ ב ע ה בעד – הרוב פנייה מס' 620 אושרה.

טמיר כהן: פנייה 621 – משרד התמ"ת.

יובל יעקבי: מדובר בהעברה בין סעיפים לבקשת המשרד.

אבישי ברוורמן: מי בעד אישור פנייה 621?

אבישי ברוורמן: ה צ ב ע ה בעד – הרוב פנייה מס' 621 אושרה.

טמיר כהן: פנייה 624, 625 – משרד החינוך.

שירה גרינברג: הפנייה נועדה להעברת 1.46 מיליון שקל מתקציב הפיתוח של משרד החינוך למשרד השיכון לצורך בניית בית-ספר למפוני גוש קטיף.

שירה גרינברג: בנוסף, מדובר ב-3 מיליון שקלים שמועברים לתקציבי מוסדות חינוך על-פי בקשתה של שרת החינוך.

יעל מבורך: חלק נוסף של הפנייה הוא שינויים נוספים בתקציב משרד השיכון להגדלת הכנסות מזרח לכיש.

אבישי ברוורמן: מי בעד אישור פנייה 624, 625?

אבישי ברוורמן: ה צ ב ע ה בעד – הרוב פנייה מס' 624, 625, אושרה.

טמיר כהן: פנייה 628 – משרד האוצר.

רותם רולף: הפנייה נועדה לביטוח פורטל ספקים, כדי שכל הספקים שעובדים מול הממשלה יוכלו לראות את כל המכרזים שקיימים בתחום שלהם ולהגיש בקשה באמצעות חתימה אלקטרונית.

אבישי ברוורמן: מי בעד אישור פנייה 628?

אבישי ברוורמן: ה צ ב ע ה בעד – הרוב פנייה מס' 628 אושרה.

טמיר כהן: פנייה 521, 522, 615, 616, 643 – עידוד השקעות הון.

דודו שטיינמיץ: הפנייה נועדה להוסיף כ-22 מיליון שקל למסלול מענקים במרכז ההשקעות בגין התחייבות עבר: תקצוב של 4.2 מיליון שקל לתמיכה בענף הבקר בגין נזקי בצורת בענף, תוספת של כ-2.5 מיליון שקלים לעידוד היחידה לפיקוח אלחוטי ולייעוץ וכן תוספת של כ-10 מיליון שקלים במזומן והרשאה להתחייב בסך 11.5 מיליון למשרד החקלאות ופיתוח הכפר בעבור תקצוב פיתוח תשתיות בנחלות חקלאיות בפריפריה ותקצוב המדען הראשי לקידום מו"פ חקלאי.

אבישי ברוורמן: מי בעד אישור פנייה 521, 522, 615, 616, 643?

אבישי ברוורמן: ה צ ב ע ה בעד – הרוב פנייה מס' 521, 522, 615, 616, 643, אושרה.

טמיר כהן: פנייה 598 ,627 – משרד התמ"ת – תכניות מו"פ לקרן עסקים קטנים.

אריאל למדני: זה חלק מהתכנית להאצה כלכלית.

אבישי ברוורמן: מי בעד אישור פנייה 598, 627?

אבישי ברוורמן: ה צ ב ע ה בעד – הרוב פנייה מס' 598, 627, אושרה.

טמיר כהן: פנייה 622, 623 - רשות המסים.

ענת משה: זו פנייה שנועדה להעביר 6 מיליון שקלים לתקציב השוטף של רשות המסים לצורך תפעול מס הכנסה שלילי.

אבישי ברוורמן: לאור הקמפיין שהיה בנושא, אני מבקש שרשות המסים תדווח לנו מה ההיענות בשטח לנושא הזה.

אבישי ברוורמן: מי בעד אישור פנייה 622, 623?

אבישי ברוורמן: ה צ ב ע ה בעד – הרוב פנייה מס' 622, 623, אושרה.

טמיר כהן: פנייה 629, 630 – משרד האוצר.

דב בארי: הפנייה נועדה להזרים את השתתפות האוצר בגבייה של הביטוח הלאומי.

דב בארי: יש הערכות חדשות לגבייה של הביטוח הלאומי מהציבור ועל כן משרד האוצר צריך להשתתף בסכומים אחרים.

דב בארי: יש עוד שתי פניות מאוד דומות, שוות לכך, שנעשו במקביל.

אבישי ברוורמן: אחד הפרשנים הבכירים בישראל כל הזמן טוען שרשת ביטחון בישראל זה דבר מיוחד שבכל העולם לא עושים, אבל הוא לא מסביר לאף אחד שברוב ארצות אירופה, בסקנדינביה וגם בארצות הברית מערכת הביטוח הלאומי בעצמה כוללת חלק מאותם הדברים שקיימים בפנסיה.

אבישי ברוורמן: אני מקווה שנקיים דיון מעמיק יותר לגבי המשמעויות של רשת ביטחון, איך נותנים ביטחון לאזרחים באמצעות ביטוח לאומי ובאמצעות מערכת פנסיה.

אבישי ברוורמן: אני חושב שהמערכת בסקנדינביה וגם בארצות הברית, שם רוב מרכיבי הפנסיה נמצאים במערכת הביטוח הלאומי, היא הרבה יותר פשוטה ועדיפה.

נדב בארי: לפי סעיף 32 לחוק הביטוח הלאומי משרד האוצר משתתף בגביה.

נדב בארי: כלומר, על כל שקל שהביטוח הלאומי גובה מהציבור, האוצר נותן גם הוא.

נדב בארי: בממוצע מדובר בשבעה-שמונה אחוזים.

נדב בארי: אנחנו מתקצבים את זה בתחילת השנה ובמשך השנה יש אומדנים חדשים לגבייה ואלה הם ההפרשים.

אבישי ברוורמן: מי בעד אישור פנייה 629, 630?

אבישי ברוורמן: ה צ ב ע ה בעד – הרוב פנייה מס' 629, 630, אושרה.

טמיר כהן: פנייה 631 - משרד התמ"ת.

אריאל למדני: בפנייה זו יש תקצוב של הרשאה להתחייב בעבור הקמה של מרכז טכנולוגי לאנרגיות מתחדשות ומרכז טכנולוגי לאומי למים.

אבישי ברוורמן: מי בעד אישור פנייה 631?

אבישי ברוורמן: ה צ ב ע ה בעד – הרוב פנייה מס' 631 אושרה.

טמיר כהן: פנייה 632 – משרד הרווחה.

נדב בארי: מדובר בשינויים פנימיים לבקשת משרד הרווחה לסוף השנה, בעיקר כספים שנותנים להשתתפות בשיחות טלפון לעיוורים וכן הכשרת עובדים.

אבישי ברוורמן: מי בעד אישור פנייה 632?

אבישי ברוורמן: ה צ ב ע ה בעד – הרוב פנייה מס' 632 אושרה.

טמיר כהן: פנייה 633 – משרד התשתיות.

נופיה בכר: מדובר בשינויים פנימיים במשרד התשתיות, בעיקר העברה מסעיפים שלא היה בהם שימוש לכיוון המו"פ.

אבישי ברוורמן: מי בעד אישור פנייה 633?

אבישי ברוורמן: ה צ ב ע ה בעד – הרוב פנייה מס' 633 אושרה.

טמיר כהן: פנייה 634 עד 636 – משק המים.

שאול מרידור: מדובר על העברת סכומים לסוף שנה, בעיקר לתקצוב פרויקטים של קולחין.

ניסן סלומינסקי: מדוע לוקחים כסף ממפעלי מים של יהודה ושומרון?

שאול מרידור: לאורך השנים ועד שנת 2007 מפעלי המים של יהודה ושומרון מומנו על-ידי תקציב המדינה.

ניסן סלומינסקי: אלה מפעלי מים לאוכלוסיה הפלסטינית או לאוכלוסיה היהודית?

שאול מרידור: מערכת המים של "מקורות" ביהודה ושומרון נותנת מים לכל האוכלוסיות.

שאול מרידור: עד 2007 הכסף הזה תוקצב על-ידי המדינה.

שאול מרידור: עתה יש התאמת מזומנים לביצוע בפועל.

אבישי ברוורמן: מי בעד אישור פנייה 634 עד 636?

אבישי ברוורמן: ה צ ב ע ה בעד – הרוב פנייה מס' 634 עד 636 אושרה.

טמיר כהן: פנייה 637, 638 – משרד הפנים.

לילי פיינטוך: מידי שנה מעבירים כספים למענקים ביטחוניים להתיישבות צעירה ביהודה ושומרון.

לילי פיינטוך: השנה התקציב למענקים ביטחוניים היה 24 מיליון שקלים ולהתיישבות צעירה 11 מיליון שקלים, הכל מיועד ליהודה ושומרון.

אבשלום וילן: איפה זה היה קודם?

לילי פיינטוך: זה לא היה קודם, זה חדש.

לילי פיינטוך: יש מענק חד-פעמי ובכל שנה יש תוספת.

אבשלום וילן: אני מבקש פירוט של היישובים הנכללים בהתיישבות הצעירה ומהם המענקים הביטחוניים.

אבשלום וילן: יש ויכוח בנושא וכן דוח טליה ששון על מאחזים בלתי חוקיים.

אבשלום וילן: אני לא רוצה לעשות כאן חגיגה פוליטית, אלא מבקש להבין.

אבשלום וילן: אם זה להתיישבות צעירה, מדוע אין כאן את פירוט היישובים?

אבישי ברוורמן: אני מציע לאשר את הפנייה ובמקביל לבקש את הפירוט.

לילי פיינטוך: כרגע איני זוכרת בעל-פה את שמות הרשויות.

לילי פיינטוך: בעיקרון מענקים ביטחוניים הולכים לכל יישובי יו"ש.

אבשלום וילן: אדוני היושב-ראש, מפלגתך מתנגדת חד-משמעית לכל המאחזים הבלתי חוקיים.

ניסן סלומינסקי: מה זה קשור למאחזים?

ניסן סלומינסקי: התיישבות צעירה זה לא מאחזים.

אבשלום וילן: אני רוצה לדעת לאן הולכים אותם 11 מיליון שקלים.

אבשלום וילן: אני לא מציע לאשר את הפנייה הזאת מראש, זה דבר חסר אחריות וזה לעשות צחוק מעצמנו.

ראובן ריבלין: אני חושב שהנושא הוא בנפשנו ולכן אני מבקש להצביע עליו מייד, בגלל ההסתה נגד ההתיישבות בארץ ישראל של בני בריתנו.

ראובן ריבלין: אני בהחלט חושב שצריך להצביע על העניין הזה ומי שהוא נגד התיישבות בארץ ישראל יצביע נגד.

ראובן ריבלין: לא עולה על דעתי לדחות את ההצבעה, שהרי האוצר לא ייתן דבר כלשהו בניגוד לקריטריונים.

ראובן ריבלין: אין ספק שחבר הכנסת וילן יוכל לחזור לאחר מכן ולזעוק זעקות.

ניסן סלומינסקי: הלוואי שהסכומים הללו היו הולכים למקומות כמו המאחזים הקיימים, אבל זה לא הולך לשם.

ניסן סלומינסקי: אני לא חושב שראש הממשלה ושר האוצר תומכים היום במאחזים והרי הם שעושים את ההעברה הזאת, זה לא משהו בגניבה.

ניסן סלומינסקי: לא מדובר באופוזיציה שמעבירה את הכספים.

ניסן סלומינסקי: "התישבות צעירה" זה רק שם קוד לכל המועצות האזוריות.

ניסן סלומינסקי: זה הולך להתיישבות צעירה, כפשוטו, לבני המקום שמתפתחים וכו'.

אבשלום וילן: אין התיישבות צעירה.

אבשלום וילן: גם בבקעת הירדן אין שום יישובים צעירים.

אבשלום וילן: מדובר במאחזים הבלתי חוקיים, למה למכור לנו סיפורים?

ניסן סלומינסקי: לא מדובר בהעברה ליישובים צעירים, אלא לבני מקום שמתפתחים ביישוב.

אבשלום וילן: אדוני היושב-ראש, אני מבקש לא להצביע על זה עד שנקבל את הרשימה.

ניסן סלומינסקי: כפי שאנחנו נוהגים תמיד, אנחנו מאשרים ולאחר מכן אנחנו מבקשים את הרשימה.

אבשלום וילן: אפשר להעלות את זה להצבעה בישיבה שתתקיים ביום שני הקרוב ועד אז נקבל את הרשימה.

אבישי ברוורמן: אני מבקש ממשרד הפנים להעביר אלינו את הרשימה.

אבישי ברוורמן: מי בעד אישור פנייה 637, 638?

אבשלום וילן: אני מבקש התייעצות סיעתית עם יושב-ראש המפלגה שלי.

אבישי ברוורמן: בינתיים נתקדם הלאה.

טמיר כהן: פנייה 639 - ספגת המוח.

דניאלה גרא: הפנייה נועדה לתקצב השתתפות של המשרד להגנת הסביבה במשרד החקלאות בעבור טיפול במחלת ספגת המוח – הפרה המשוגעת, וכן השתתפות משרד החקלאות במשרד החינוך להקמת מוזיאון לאוספי טבע לאומיים.

אבישי ברוורמן: מי בעד אישור פנייה 639?

אבישי ברוורמן: ה צ ב ע ה בעד – הרוב פנייה מס' 639 אושרה.

טמיר כהן: פנייה 640 – מינהל הגמלאות, משרד האוצר.

עופר אוברלנדר: הפנייה נועדה להתאים את התקציב לפרישות ולזכאות בפועל.

אבישי ברוורמן: מי בעד אישור פנייה 640?

אבישי ברוורמן: ה צ ב ע ה בעד – הרוב פנייה מס' 640 אושרה.

טמיר כהן: פנייה 641 – משרד הרווחה.

דב בארי: מדובר בהתאמה של ההוצאה המותנית בהכנסה המיועדת.

דב בארי: שירותי הרווחה בישראל נעשים בשיתוף עם הרשויות המקומיות.

דב בארי: אנחנו מתקצבים את זה בתחילת השנה ועכשיו אנחנו מתאימים את התקציב למה שהתקבל בפועל.

אבישי ברוורמן: מי בעד אישור פנייה 641?

אבישי ברוורמן: ה צ ב ע ה בעד – הרוב פנייה מס' 641 אושרה.

אבשלום וילן: סיימתי את ההתייעצות הסיעתית.

אבשלום וילן: סיעת מרצ החליטה שהיא מתנגדת להעברת כל גרוש למאחזים הבלתי חוקיים והיא תצביע נגד.

אבשלום וילן: סיעת מרצ גם מצפה מיושב-ראש הוועדה, איש מפלגת העבודה, לתמוך בבקשה שלנו.

ניסן סלומינסקי: זה לא קשור למאחזים הבלתי חוקיים.

אבשלום וילן: אני יכול להיווכח רק אם יש לי רשימות ואז אני יודע להתייחס.

אבישי ברוורמן: אם יהיה משהו שקשור למאחזים הבלתי חוקיים אנחנו נשנה.

אבישי ברוורמן: מי בעד אישור פנייה 637, 638?

אבישי ברוורמן: אנחנו מצביעים בהנחה שאין שום דבר למאחזים הבלתי חוקיים.

אבשלום וילן: בעבר כבר ניתנו התחייבויות והן התבררו כלא נכונות.

אבשלום וילן: אני מציע לך לא לסמוך על זה.

אבישי ברוורמן: לצערי הרבה מאוד דברים שעוברים הם לא כל כך מדויקים.

אבישי ברוורמן: אנחנו מצביעים בהנחה ששום דבר לא עובר למאחזים הבלתי חוקיים.

אבישי ברוורמן: ה צ ב ע ה בעד – הרוב נגד – 1 פנייה מס' 536 אושרה.

אבשלום וילן: אני מבקש רוויזיה.

אבישי ברוורמן: מי בעד הרוויזיה?

אבישי ברוורמן: מי נגד?

אבישי ברוורמן: ה צ ב ע ה בעד הרוויזיה – 1 נגד - הרוב הרוויזיה לא נתקבלה.

טמיר כהן: פנייה 642 – מינהלת סל"ע.

יאיר פינס: הפנייה בעיקרה נועדה לבצע התאמות פנימיות בתוך תקציב מינהלת סל"ע.

יאיר פינס: כמו כן, לתקצב 6 מיליון שקלים כדי להעביר למפרק המסדיר אשר פירק את מועצה אזורית חבל עזה להחזר חובות לנושים, ועוד 30 מיליון שקל לתקצב פיצויים למוסדות חינוך בהתאם לסעיף 80 בחוק.

אבישי ברוורמן: מי בעד אישור פנייה 642?

אבישי ברוורמן: ה צ ב ע ה בעד – הרוב פנייה מס' 642 אושרה.

טמיר כהן: פנייה 644 עד 645 – משרד הבריאות.

אורלי ביטרמן: הפנייה נועדה לשינוי תקציבי - העברה מסעיף 67 – סעיף פיתוח – למחשוב, וכן הרשאה להתחייב ולהגדלת רכש רפואי וחיסונים.

אבישי ברוורמן: מי בעד אישור פנייה 644 עד 645?

אבישי ברוורמן: ה צ ב ע ה בעד – הרוב פנייה מס' 644 עד 645 אושרה.

טמיר כהן: פנייה 646, 647 – משרד התמ"ת.

דודו שטיינמיץ: זו פניית סוף שנה שנועדה לתגבר את הוצאות השכר בהתאם לביצוע בפועל של עובדי התמ"ת.

אבישי ברוורמן: מי בעד אישור פנייה 646, 647?

אבישי ברוורמן: ה צ ב ע ה בעד – הרוב פנייה מס' 646, 647, אושרה.

טמיר כהן: פנייה 648, 649 – משרד התמ"ת.

דודו שטיינמיץ: מדובר בשינויים פנימיים בסוף השנה לרבות תוספות שאנחנו עושים לדוברות, לאמרכלות, למיכון, למעבדה לפיסיקה, למרכז ההשקעות.

ניסן סלומינסקי: העיקר הוא למו"פ.

אבישי ברוורמן: מי בעד אישור פנייה 648, 649?

אבישי ברוורמן: ה צ ב ע ה בעד – הרוב פנייה מס' 648, 649, אושרה.

טמיר כהן: פנייה 650 – משרד התשתיות.

נופיה בכר: הפנייה נועדה לאפשר התאמות בתקציב מלאי חירום בדלקים, משום שהתקצוב שניתן בתחילת השנה לא הספיק.

אבישי ברוורמן: מי בעד אישור פנייה 650?

אבישי ברוורמן: ה צ ב ע ה בעד – הרוב פנייה מס' 650 אושרה.

טמיר כהן: פנייה 651 – משרד החינוך.

שירה גרינברג: מדובר בשינויים פנימיים מאוזנים והתאמות סוף שנה.

אבשלום וילן: מה זה העברה של כמעט 12 מיליון שקלים למוסדות תורניים ו-30 מיליון שקלים לתמיכה בכוללים?

אבשלום וילן: למה זה לא היה קודם?

ראובן ריבלין: זה הסעיף שבגללו נתכנסנו היום.

אבשלום וילן: לא מדובר בסכומים קטנים.

אבשלום וילן: יש פה העברה למוסדות תורניים ולתמיכה בכוללים.

אבשלום וילן: זה לא היה בבסיס התקציב?

יוני רגב: זה לא היה בבסיס התקציב.

יוני רגב: זו תוספת שצריך היה לתת לישיבות כדי לשמור על ערך הנקודה.

יוני רגב: בלי זה לא היה תשלום לישיבות.

אבשלום וילן: בלי לנסות לקנטר – חברי הכנסת החרדים טוענים כל הזמן שיש עיוותים בסכומים ולא סופרים אותם נכון.

אבשלום וילן: היתה גם טענה שהיו שם ספירות כפולות וזה נפתר.

אבשלום וילן: אני מבין שעכשיו הטענה הפוכה ולכן אני שואל מדוע זה לא מופיע בבסיס התקציב?

אבשלום וילן: איפה היו הסכומים האלה קודם לכן?

ניסן סלומינסקי: לפי החוק הדיווח על המספרים ניתן ארבע פעמים בשנה.

ניסן סלומינסקי: ההוראה הזאת היא משום שחלק מהתלמידים יוצאים וחלק אחר נכנס.

ניסן סלומינסקי: אפשרו ארבע נקודות של דיווח עם בקרה.

ניסן סלומינסקי: אי אפשר לדעת מראש מה המספר, אלא עושים הערכה ולקראת הסוף עושים את ההשלמה הכוללת לפי הדיווחים האחרונים.

אבשלום וילן: בכוללים לומדים תלמידים מבוגרים ולא צעירים ולכן אין צורך לדווח ארבע פעמים בשנה.

ניסן סלומינסקי: זו היתה דרישה של המערכת, כדי שלא יהיה מצב שבתחילת השנה נרשמים הרבה ולאחר מכן הם נעלמים והתקצוב ממשיך כפי שדווח בהתחלה.

אבשלום וילן: מה תקציב התמיכה הממשלתית השנתית בכוללים?

אבשלום וילן: אני חושב שזה לא מגיע ל-30 מיליון.

יצחק וקנין: התקציב השנתי מגיע ל-600 מיליון שקלים.

יוני רגב: צריך לזכור שמדובר בתקציב תמיכה וזה לא צריך להיות מותאם אוטומטית.

יוני רגב: אפשר לשנות את ערך הנקודה בהתאם לתקציב.

יוני רגב: 700-600 מיליון שקלים הם לתמיכה בישיבות ולא רק בכוללים.

יוני רגב: ההחלטה כמה הולך לכוללים היא לפי ערך נקודה.

אבשלום וילן: מדוע מראש לא הכל נכנס לפול?

אבשלום וילן: אם הכל באותו פול, למה בכל זאת שומרים על ההפרדה בין כוללים לישיבות תורניות?

ניסן סלומינסקי: אלה תקנות שונות.

אבשלום וילן: גם במקרה הזה אני מבקש פירוט של הכוללים.

אבישי ברוורמן: מי בעד אישור פנייה 651?

אבישי ברוורמן: ה צ ב ע ה בעד – הרוב פנייה מס' 651 אושרה.

טמיר כהן: פנייה 652 – קליטת עלייה.

דב בארי: מדובר בהעברה פנימית של 750,000 שקל לסיוע לאוכלוסיות ייחודיות במשרד הקליטה – עולים מאתיופיה ומקווקז.

אבישי ברוורמן: מי בעד אישור פנייה 652?

אבישי ברוורמן: ה צ ב ע ה בעד – הרוב פנייה מס' 652 אושרה.

טמיר כהן: פנייה 654 – משרד האוצר לביטוח הלאומי.

ניסן סלומינסקי: הפעם יש גבייה גדולה יותר?

ראובן ריבלין: הכל אותם סעיפים תקציביים.

אבישי ברוורמן: מי בעד אישור פנייה 654?

אבישי ברוורמן: ה צ ב ע ה בעד – הרוב פנייה מס' 654 אושרה.

טמיר כהן: פנייה 656, 657 – משרד התמ"ת.

דודו שטיינמיץ: זו פניית סוף שנה שנועדה לשינויים פנימיים בתחום התעסוקה של משרד התעשייה, המסחר והתעסוקה.

דודו שטיינמיץ: בין היתר היא נועדה לתקצוב של כ-45 מיליון שקל בהרשאה להתחייב למיזם התעסוקה בשיתוף עם הג'וינט, וכן שינויים פנימיים באגף להכשרה מקצועית.

אבשלום וילן: אתם עושים העברת עודפים של כ-72 מיליון שקל בשל עיכוב בהרחבת הביניים ובהחזרת אוכלוסיות לתכנית "אורות לתעסוקה".

אבשלום וילן: היום מדברים על מיתון וכו', למה לא הוצאתם את הכסף הזה במהלך השנה?

אבשלום וילן: למה העיכובים?

דודו שטיינמיץ: כי הכסף הוא כסף של האוצר והמשרד לא יכול לגעת בו.

דודו שטיינמיץ: משרד האוצר הוא היחיד שיכול להוסיף או לגרוע.

אבשלום וילן: כל העולם מדבר על מיתון, אצלנו כבר מפטרים אנשים וכל התכניות להסבה מקצועית מעוכבות והאוצר מחכה עד סוף השנה.

אבשלום וילן: מי קובע את המדיניות?

אבשלום וילן: יש שר אוצר?

אבשלום וילן: שר האוצר יכול לתת מכה על השולחן ולומר שלא מעניין אותו כלום וכבר מחר משחררים את ה-72 מיליון שקלים?

אבשלום וילן: אדוני יושב-ראש הוועדה, אתה יכול להעביר פנייה לשר האוצר לשחרר את הכסף מיידית?

ניסן סלומינסקי: הם שומרים תמיד ברזרבה לכל צרה שלא תבוא.

אבשלום וילן: זו מדינת חלם.

אבשלום וילן: שר האוצר רב עם יושב-ראש הוועדה, עם מזכיר את ההסתדרות, אבל למה הוא לא עושה את הדברים שהוא צריך לעשות?

אבשלום וילן: איך יכול להיות שפקיד יכול להחליט לעצור את הכספים האלה?

ניסן סלומינסקי: בכל פרויקט שמים סכום מסוים בצד לבלתי צפוי ושומרים אותו עד הרגע האחרון.

אבשלום וילן: יש התנהלות גזברית אלמנטרית.

אבשלום וילן: פה נדרשת פעולה הפוכה – להתחיל להשקיע בדברים האלה כמה שיותר מהר.

אבשלום וילן: תנו לי 70 מיליון שקל ותראו כמה קורסים להסבה מקצועית אני אעשה.

אבישי ברוורמן: שר האוצר יופיע בוועדה ביום שני ונוכל להעביר לו את הפנייה הזאת.

אבשלום וילן: זה יהיה שבוע מאוחר מדי.

אבישי ברוורמן: מי בעד אישור פנייה 656, 657?

אבישי ברוורמן: ה צ ב ע ה בעד – הרוב פנייה מס' 656, 657, אושרה.

טמיר כהן: פנייה 660, 661 – משרד החינוך.

שירה גרינברג: מדובר על העברה 1.750 מיליון שקלים ממשרד החינוך לתקציב מרכז ההסברה במשרד ראש הממשלה.

שירה גרינברג: הסכום נועד לעבודות שקשורות למשרד החינוך, כגון חלוקת פרסים שקשורה למשרד החינוך וכו'.

אבישי ברוורמן: מי בעד אישור פנייה 660, 661?

אבישי ברוורמן: ה צ ב ע ה בעד – הרוב פנייה מס' 660, 661, אושרה.

טמיר כהן: פנייה 662 – השתתפות במערך ממשל זמין.

רותם רולף: מדובר בהשתתפויות של משרדים שונים.

רותם רולף: עיקר הסכום, כ-2 מיליון שקלים, הוא לפרויקט "מגנום" שאמור לרכז את כל הנתונים על עמותות נתמכות על-ידי הממשלה והביקורות שנעשות עליהן, כדי למנוע טיפול שונה באותה עמותה בין משרדים שונים, למנוע כפל ביקורות וכו'.

אבשלום וילן: מדוע צריך 2 מיליון שקל לבקרה על עמותות?

אבשלום וילן: האם מדובר בכתיבת תוכנה חדשה?

רותם רולף: מדובר בהקמה של אתר שלכל משרדי הממשלה תהיה נגישות אליו.

אבשלום וילן: במסגרת הוועדה לביקורת המדינה אני עוקב אחר כל פרויקט המחשוב הממשלתי.

אבשלום וילן: אני יודע שזורמים שם מאות מיליונים וזה גולם שקם על יוצרו.

אבשלום וילן: כדי לעקוב אחר העמותות האלה וכדי שיהיה סדר ולא מימון כפול, צריך עוד 2 מיליון שקלים?

אבשלום וילן: אני בטוח שאפשר לעשות את זה בפחות.

ענת משה: יש לי הצעת מחיר שקיבלנו מהגורמים המקצועיים.

אבשלום וילן: אני מציע לאשר היום את הפנייה ושביום שני הקרוב יבואו להסביר לנו את זה.

אבישי ברוורמן: מי בעד אישור פנייה 662?

אבישי ברוורמן: ה צ ב ע ה בעד – הרוב פנייה מס' 662 אושרה.

טמיר כהן: פנייה 663 עד 668 - משרד התיירות.

קרן שפר: הפנייה נועדה להעביר 11 מיליון שקלים ממשרד התיירות לצורך קמפיין שיווק בגרמניה.

קרן שפר: כמו כן, יש כאן פניות שקשורות למשרד להגנת הסביבה לתקצוב מזומנים בגין הרשאות שניתנו בעבר: הגדלת תקציב ההרשאה להתחייב ב-23 מיליון שקלים עבור הטיפול בפינוי הפסולת במפעל הפלדה בעכו; העברה של 5 מיליון שקלים לרשות הטבע והגנים עבור ניקוי אתרים מפסולת וטיפול בחיות בר.

אבשלום וילן: מה מסבירים בגרמניה?

קרן שפר: זה נועד לצורך קמפיין טלוויזיוני.

אבשלום וילן: האם באותה הזדמנות גם מוסברים פרויקטים ביהודה ושומרון?

ניסן סלומינסקי: כן.

ניסן סלומינסקי: התברר שבגרמניה יש נטייה לבקר במאחזים.

ניסן סלומינסקי: דרך אגב, אנשי שמאל מגרמניה מגיעים באופן מסיבי לאתרים הבלתי חוקיים ביהודה ושומרון וזה כנראה בא לממן אותם.

ניסן סלומינסקי: לכן אני מתנגד לזה, כי כל אלה שמגיעים הם רק אנשי השמאל שבאים.

ראובן ריבלין: "מצודת היהודים" נמצאת 4 קילומטרים צפונית לים המלח ומגיעים לשם צליינים רבים.

ראובן ריבלין: יש לך התנגדות לזה?

אבשלום וילן: אין לי בעיה עם זה.

אבישי ברוורמן: מי בעד אישור פנייה 663 עד 668?

אבישי ברוורמן: ה צ ב ע ה בעד – הרוב נמנעים - 1 פנייה מס' 663 עד 668 אושרה.

טמיר כהן: פנייה 669 – תשתיות.

נופיה בכר: הפנייה נועדה להגדלת ההרשאה להתחייב לפרויקט אנרגיה והעברת עודפי כספים למו"פ.

אבישי ברוורמן: מי בעד אישור פנייה 669?

אבישי ברוורמן: ה צ ב ע ה בעד – הרוב פנייה מס' 669 אושרה.

טמיר כהן: פנייה 670, 671 – מינהלת השירות האזרחי.

דב בארי: חל גידול במספר החרדים שהצליחו לגייס לשירות האזרחי.

דב בארי: הכסף הזה מיועד עבור תשלום למשרתים בשירות האזרחי.

ניסן סלומינסקי: בכמה גדל המספר?

דב בארי: הם התחילו ב-200 והמדרגה הבאה מדברת על 800.

דב בארי: היעד לקראת סוף 2009 הוא 1,000.

דב בארי: הפנייה נועדה לגידול שהיה ב-2008 וגם לחלק מ-2009.

דב בארי: התקציב הזה מיועד לעד 800 משרתים.

אבשלום וילן: יש החלטת ממשלה לשירות אזרחי, למי שלא עושה צבא.

אבשלום וילן: 800 איש כבר התחילו את הפרויקט?

דב בארי: כרגע אין 800 משרתים.

דב בארי: צופים שעד אמצע 2009 יהיו 800 והכסף הזה מיועד לכך.

אבשלום וילן: כמה אנשים ישרתו שירות אזרחי על-פי התכנית הממשלתית?

דב בארי: אני חושב שהמדרגה הבאה תהיה 1,200 איש.

אבשלום וילן: בתוך ה-800 האלה יש גם בני מיעוטים?

דב בארי: כן, יש אנשים מהמגזר הערבי.

ניסן סלומינסקי: מה התקצוב לכל אחד?

דב בארי: 2,000 שקלים לחודש.

דב בארי: הסכום בפנייה זו מיועד גם למינהלת עצמה.

אבישי ברוורמן: מי בעד אישור פנייה 670, 671?

אבישי ברוורמן: ה צ ב ע ה בעד – הרוב פנייה מס' 670, 671, אושרה.

טמיר כהן: פנייה 672 – משרד הבינוי והשיכון.

יעל מבורך: הפנייה נועדה לביצוע שינויים פנימיים בתוך גג תקציב הרגיל של משרד הבינוי והשיכון.

אבישי ברוורמן: מי בעד אישור פנייה 672?

אבישי ברוורמן: ה צ ב ע ה בעד – הרוב פנייה מס' 672 אושרה.

טמיר כהן: פנייה 673 – משרד הבינוי והשיכון.

יעל מבורך: הפנייה היא בסעיף הפיתוח של משרד הבינוי והשיכון שנועדה בעיקר להגדיל את תקציב ההוצאה המותנית בהכנסה ב-202 מיליון שקלים.

אבשלום וילן: אני רואה פרויקטים במעלה אדומים ובחומת שמואל.

ניסן סלומינסקי: משם לוקחים כסף ולכן אנחנו מתנגדים.

אבשלום וילן: לוקחים כסף ממעלה אדומים?

יעל מבורך: הפרויקטים הם פרויקטים של פיתוח וברגע שיש תת-ביצוע ואי אפשר להוציא תקציב, מעבירים את הכסף.

אבישי ברוורמן: מי בעד אישור פנייה 673?

אבישי ברוורמן: ה צ ב ע ה בעד – הרוב פנייה מס' 673 אושרה.

טמיר כהן: פנייה 680 – משרד המשפטים.

ענת משה: הפנייה הזאת נועדה להתאים את ההוצאה המותנית בהכנסה כתוצאה מגביית אגרות של משרד המשפטים.

ענת משה: אנחנו מגדילים את ההוצאה המותנית בהכנסה ומעבירים את זה לטובת תשלומים לחברה להשבת נכסים של נספי שואה, 33 מיליון שקלים, בהתאם לשיערוך שבוצע והתשלומים שבוצעו.

אבישי ברוורמן: מי בעד אישור פנייה 680?

אבישי ברוורמן: ה צ ב ע ה בעד – הרוב פנייה מס' 680 אושרה.

טמיר כהן: פנייה 681 – משרד החינוך.

שירה גרינברג: מדובר בפנייה שנועדה להתאמות סוף שנה בשכר המורים, בשל חוסרי שכר בגלל הסכמים שנחתמו עם ארגוני המורים ולא תוקצבו.

שירה גרינברג: אנחנו מוסיפים בהתאם לביצוע.

אבישי ברוורמן: מי בעד אישור פנייה 681?

אבישי ברוורמן: ה צ ב ע ה בעד – הרוב פנייה מס' 681 אושרה.

טמיר כהן: פנייה 682, 683 - תיאום פעולות בשטחים.

ליאת ניקריטין: הפנייה נועדה לבצע מספר שינויים: העברת תקן לרשות המסים; הסטות פנימיות בתקציב המשרד וסדרי עדיפויות שלהם; תקצוב של הוצאה מותנית בשל הגידול בפעילות.

אבשלום וילן: תקציב מתאם הפעולות בשטחים מגיע בדרך כלל בתקציב הביטחון ומאשרת אותו הוועדה המשותפת לתקציב הביטחון.

אבשלום וילן: מדוע את השינויים בתקציב מאשרת מליאת ועדת הכספים ולא הוועדה המשותפת?

ראובן ריבלין: הוועדה המשותפת מאשרת את התקציב השנתי ואת ההעברות מאשרת ועדת הכספים.

ראובן ריבלין: פעמים יש שאלות שנוגעות במהות של התקציב עצמו וזה נעשה בוועדה המשותפת.

ניסן סלומינסקי: אנחנו מתנגדים, שכן ייתכן שהגדלה כאן תביא ליותר פינויים בחברון וכו'.

אבישי ברוורמן: הפירוט נעשה בוועדה המשותפת והמסגרות בוועדה זו.

אבישי ברוורמן: מי בעד אישור פנייה 682, 683?

אבישי ברוורמן: ה צ ב ע ה בעד – הרוב פנייה מס' 682, 683, אושרה.

טמיר כהן: פנייה 685, 686.

ליאת ניקריטין: הפנייה נועדה לתקצב הגדלת תקציב הקרן לפיצוי על גניבות חקלאיות פח"עיות; תקצוב של פיצויי פיטורין של עובדים במנועי בית שמש.

ניסן סלומינסקי: כתבתם "הגדלת תקציב הקרן לגניבות חקלאיות".

ניסן סלומינסקי: אפשר לפרש את זה כאילו שיש קרן שמעודדת גניבות חקלאיות.

ניסן סלומינסקי: צריך לכתוב שזה לפיצוי, כדי שלא ייראה כאילו אנחנו מעודדים גניבות.

ליאת ניקריטין: אני מקבלת את ההערה.

אבישי ברוורמן: מי בעד אישור פנייה 685, 686?

אבישי ברוורמן: ה צ ב ע ה בעד – הרוב פנייה מס' 685, 686, אושרה.

טמיר כהן: פנייה 689 – מכס.

ענת משה: הפנייה נועדה לבצע שינויים בתקציב הפיתוח של משרד האוצר, כדי להתאים את ההרשאות להתחייב בהתאם לביצועי מכרז בפועל.

ענת משה: כמו כן, לתקצב הרשאה להתחייב לפרויקט גדר הביטחון סביב קרית הממשלה.

ענת משה: זה תוקצב במזומן וכעת אנחנו מבקשים להוסיף.

ניסן סלומינסקי: מאחר שאנחנו לא מצליחים להבין מה זה גדר הביטחון סביב משרדי הממשלה, בכל פעם מכניסים את זה בסעיף שונה ומשונה.

ניסן סלומינסקי: כשזה לא הולך, מכניסים את זה בסעיף אחר.

ענת משה: זה תוקצב מלכתחילה בתקנה בסעיף 55 שהוא סעיף הפיתוח של משרד האוצר.

אבישי ברוורמן: מי בעד אישור פנייה 689?

אבישי ברוורמן: ה צ ב ע ה בעד – הרוב פנייה מס' 689 אושרה.

טמיר כהן: פנייה 690, 700, 701 – משרד ראש הממשלה.

ענת משה: פנייה זו נועדה לבצע שינויים של סוף שנה בתקציב משרד ראש הממשלה – תגבור תקציב השכר בהתאם לביצוע בפועל ב-2 מיליון שקלים.

ענת משה: וכן העברת 5 מיליון שקלים למשרד לפיתוח הנגב והגליל לפרויקטים שונים בשיתוף עם משרדי ממשלה; 20 מיליון שקלים בהרשאה להתחייב לפרויקט "זכות מלידה" לאור צפי לגידול במספר המשתתפים; התאמות לתקציב שכר דירה, נסיעות לחו"ל ואירוח אישים.

ניסן סלומינסקי: מה זה תקציב שכר דירה, נסיעות לחו"ל ואירוח אישים?

ניסן סלומינסקי: על איזה נסיעות לחו"ל מדובר?

ענת משה: זה נסיעות של ראש הממשלה והשרים.

ניסן סלומינסקי: הוא מתכוון לנסוע עוד פעם עד סוף השנה?

ענת משה: לא.

ענת משה: תקציב נסיעות לחו"ל במשרד ראש הממשלה מתוקצב הן לראש הממשלה והן לשרים.

אבשלום וילן: מדוע תקציב "תגלית" אינו בסעיף נפרד?

ראובן ריבלין: זה במסגרת משרד ראש הממשלה.

אבשלום וילן: הרי מדובר בהחלטת ממשלה והם מקבלים את הכסף מידי שנה.

אבשלום וילן: מדוע מביאים את זה רק בסוף השנה וזה לא נרשם כתקנה תקציבית?

ענת משה: פרויקט "זכות מלידה" מתוקצב בתקנה ייעודית בתכנית הפרויקטים של משרד ראש הממשלה.

ענת משה: כרגע אנחנו מוסיפים עוד 20 מיליון שקלים בהרשאה להתחייב כדי שהמשרד יוכל להתחייב על הכסף בסוף 2008 לטובת צפי גדול יותר של משתתפים שאמורים להגיע ב-2009 וב-2010.

ענת משה: לעניין הנסיעות לחו"ל – פנייה זו אמורה לסגור את כל התקציב של משרד ראש הממשלה עד לסוף השנה הן בהיבט של נסיעות לחו"ל, שכר דירה ואירוח אישים.

ניסן סלומינסקי: המשרד לעניינים אסטרטגיים כבר נסגר.

ניסן סלומינסקי: יש להם 12 מיליון שקל ועכשיו מורידים להם 1.7 מיליון.

ניסן סלומינסקי: מדוע לא לוקחים את כל התקציב משם?

ענת משה: לקחנו את כל התקציב.

ענת משה: מדובר בהתחייבויות שהמשרד התחייב לפני שהמשרד נסגר.

אבישי ברוורמן: מי בעד אישור פנייה 690, 700, 701?

אבישי ברוורמן: ה צ ב ע ה בעד – הרוב פנייה מס' 690, 700, 701, אושרה.

טמיר כהן: פנייה 691 – משרד החוץ.

ענת משה: פנייה זו נועדה לבצע שינויים של סוף שנה בתקציב משרד החוץ, שעיקרן תגבור תשלומי מסי או"ם וארגונים בין-לאומיים שאנחנו משלמים במסגרת תקציב משרד החוץ.

אבישי ברוורמן: מי בעד אישור פנייה 691?

אבישי ברוורמן: ה צ ב ע ה בעד – הרוב פנייה מס' 691 אושרה.

טמיר כהן: פנייה 692 – משרד החקלאות.

דניאלה גרא: הפנייה נועדה לתקצב את משרד החקלאות בתוספת של הרשאה להתחייב בעבור הסדרת תשתיות במובלעת צופר.

אבישי ברוורמן: מי בעד אישור פנייה 692?

אבישי ברוורמן: ה צ ב ע ה בעד – הרוב פנייה מס' 692 אושרה.

טמיר כהן: פנייה 693, 694 - משרד האוצר.

ענת משה: זו פניית סוף שנה של משרד האוצר לתגבורים בפועל של ארנונה, דואר, שכר דירה והוצאות קשיחות שהמשרד הוציא.

אבישי ברוורמן: מי בעד אישור פנייה 693, 694?

אבישי ברוורמן: ה צ ב ע ה בעד – הרוב פנייה מס' 693, 694, אושרה.

טמיר כהן: פנייה 695, 696 – משרד האוצר.

ענת משה: זו פניית סוף שנה של נשיא המדינה.

ענת משה: מדובר על הסטות לטובת התאמות בתשלומי השכר ותקציבים קשיחים של אמרכלות ואחזקה.

אבשלום וילן: זו התאמה טכנית של הצמדות וכו' או שנוספו שם משרות?

ענת משה: זו התאמה טכנית.

אבישי ברוורמן: מי בעד אישור פנייה 695, 696?

אבישי ברוורמן: ה צ ב ע ה בעד – הרוב פנייה מס' 695, 696, אושרה.

טמיר כהן: פנייה 697 עד 699 – משרד המשפטים.

ענת משה: זו פניית סוף שנה של משרד המשפטים.

ענת משה: זה כולל תשלום לטובת שיפוץ בית המשפט בחיפה שנפגע במלחמת לבנון השנייה; פרויקט של שיפוץ בית הדין הרבני בחיפה – אנחנו מוסיפים הרשאה להתחייב בהתאם לתוצאות המכרז; הגדלה של הוצאה מותנית בהכנסה בהתאם לתשלום שכר.

אבישי ברוורמן: מי בעד אישור פנייה 697 עד 699?

אבישי ברוורמן: ה צ ב ע ה בעד – הרוב פנייה מס' 697 עד 699 אושרה.

טמיר כהן: פנייה 702, 703, 704 ו-706.

ענת משה: זו פנייה שמעבירה תקציב ממשרד ראש הממשלה למשרד התמ"ת לפרויקט יזמות משותף במגזר הערבי.

ענת משה: וכן מיליון שקלים למשרד הקליטה לפרויקט משותף לעידוד העלייה מדרום אפריקה.

ענת משה: התקציב הזה יוצא מהמנהלה לפרויקטים של משרד ראש הממשלה וכן מתקציב המשרד לפיתוח הנגב והגליל.

אבישי ברוורמן: מי בעד אישור פנייה 702, 703, 704 ו-706?

אבישי ברוורמן: ה צ ב ע ה בעד – הרוב פנייה מס' 702, 703, 704 ו-706 אושרה.

טמיר כהן: פנייה 705 – משרד המשפטים.

ענת משה: זו פניית סוף שנה של תקציב משרד המשפטים – התאמות של תקציב השכר והקניות בהתאם לביצוע בפועל.

אבישי ברוורמן: מי בעד אישור פנייה 705?

אבישי ברוורמן: ה צ ב ע ה בעד – הרוב פנייה מס' 705 אושרה.

טמיר כהן: פנייה 707, 708 – משרד הביטחון.

יוני רגב: משרד הביטחון מעביר למשרד החינוך על-פי קריטריונים של תמיכה ותקצוב ישיבות ההסדר.

יוני רגב: היה חוסר של 7.5 מיליון שקלים כדי לשמור על הרמה של השנה שעברה ולכן ההעברה.

אבישי ברוורמן: מי בעד אישור פנייה 707, 708?

אבישי ברוורמן: ה צ ב ע ה בעד – הרוב פנייה מס' 707, 708, אושרה.

טמיר כהן: פנייה 709 עד 712 – המשרד לביטחון הפנים.

ליאת ניקריטין: הפנייה נועדה לתגבר את תקציב המשרד לביטחון הפנים ב-100 מיליון שקלים בהתאם לסיכום בין המשרדים.

ליאת ניקריטין: עיקר התקציב נועד לתגבור תקצוב השכר והגמלאות והיתרה לתקציב הקניות והפיתוח.

אבישי ברוורמן: מי בעד אישור פנייה 709 עד 712?

אבישי ברוורמן: ה צ ב ע ה בעד – הרוב פנייה מס' 709 עד 712 אושרה.

טמיר כהן: פנייה 714 עד 716 – המשרד לביטחון הפנים.

ליאת ניקריטין: זו פנייה נוספת לתגבור תקציב המשרד בהתאם לסיכומים בין המשרדים, מתוכם 55.5 מיליון לכיסוי גירעונות בתקציב השכר של המשטרה והיתרה עבור תגבור תקציב הקניות והפיתוח של המשרד.

אבשלום וילן: מה זה מענקי בינוי ושיכון?

יעל מבורך: המקור התקציבי הוא תת ביצוע בתחום הסיוע במשרד הבינוי והשיכון.

יעל מבורך: בתחילת השנה אנחנו עושים אומדן לגבי ביצוע של הזכאות והשנה האומדן היה גבוה מהביצוע בפועל ולכן אנחנו עושים התאמות.

אבשלום וילן: זו פעם ראשונה שזה לא מנוצל?

יעל מבורך: אי הניצול משתנה משנה לשנה.

יעל מבורך: מכיוון שמדובר בתקציב שהוא על-פי זכאות הוא לא מתוקצב על השקל.

יעל מבורך: התקצוב נעשה לפי איזושהי הערכה ובסוף השנה עושים התאמות.

אבישי ברוורמן: מי בעד אישור פנייה 714 עד 716?

אבישי ברוורמן: ה צ ב ע ה בעד – הרוב פנייה מס' 714 עד 716 אושרה.

טמיר כהן: פנייה 718, 719 – מרכז מיפוי ישראל.

שלומית נקש: זו העברה של 950,000 שקלים ממשרד הבנוי והשיכון למרכז למיפוי ישראל.

אבישי ברוורמן: מי בעד אישור פנייה 718, 719?

אבישי ברוורמן: ה צ ב ע ה בעד – הרוב פנייה מס' 718, 719, אושרה.

טמיר כהן: פנייה 727 – משרד החינוך.

יוני רגב: הפנייה נועדה להעביר 10.5 מיליון שקלים למדרשות ליהדות וכן שינויים פנימיים בתקציב המשרד.

אבישי ברוורמן: מי בעד אישור פנייה 727?

אבישי ברוורמן: ה צ ב ע ה בעד – הרוב פנייה מס' 727 אושרה.

טמיר כהן: פנייה 731 – משרד התחבורה.

רן כהן: מדובר בשינויי מזומן בהתאם לקצב ביצוע של הפרויקטים בפועל בתקציב הפיתוח של משרד התחבורה.

אבישי ברוורמן: מי בעד אישור פנייה 731?

אבישי ברוורמן: ה צ ב ע ה בעד – הרוב פנייה מס' 731 אושרה.

טמיר כהן: פנייה 732, 733.

רן כהן: מדובר במימון החלטת ממשלה שמדברת על העמקת סבסוד הוצאות הביטחון של חברות התעופה הישראליות.

אבישי ברוורמן: מי בעד אישור פנייה 732, 733?

אבישי ברוורמן: ה צ ב ע ה בעד – הרוב פנייה מס' 732, 733, אושרה.

טמיר כהן: פנייה 735 – משק המים.

אהרון גולדמן: בעקבות משבר משק המים הממשלה החליטה להשתתף ב-15 מיליון שקלים פרויקטי קולחין.

אבישי ברוורמן: מי בעד אישור פנייה 735?

אבישי ברוורמן: ה צ ב ע ה בעד – הרוב פנייה מס' 735 אושרה.

טמיר כהן: פנייה 687, 688 – משרד התמ"ת.

אהרון גולדמן: מדובר על הרשאה להתחייב של 10 מיליון שקל למשק החשמל לצורך ייצור חשמל וניהול המערכת.

אבישי ברוורמן: מי בעד אישור פנייה 687, 688?

אבישי ברוורמן: ה צ ב ע ה בעד – הרוב פנייה מס' 687, 688, אושרה.

טמיר כהן: פנייה 720, 721 – משרד המדע, התרבות והספורט.

יעל מבורך: זו העברה ממשרד השיכון למשרד המדע, התרבות והספורט.

אבישי ברוורמן: מי בעד אישור פנייה 720, 721?

אבישי ברוורמן: ה צ ב ע ה בעד – הרוב פנייה מס' 720, 721, אושרה.

טמיר כהן: פנייה 722 עד 726 , 728 עד 730– משרד הביטחון.

נדב כספי: ההעברה נועדה לממן את הכסף שלא תוקצב ב-2008 מתוקף ההסכם שנחתם בעקבות ועדת ברודט.

נדב כספי: ב-2008 למעשה יש לנו יתרת מחויבות של 1.3 מיליארד שקל למשרד הביטחון.

נדב כספי: מעודפים של סוף שנה עשינו איגום משאבים וזה התשלום הראשון של 686:

נדב כספי: 600 מיליוני שקלים על חשבון ה-1.3 מיליארד הנ"ל ועוד 86 מיליון על חשבון החלטת ממשלה להחזר קיצוץ בגין ניצולי שואה.

אבשלום וילן: מה זה 28 מיליון שקל לחטיבה להתיישבות עבור הקמת 60 גרעיני התיישבות ב-60 אתרים לכבוד שנת ה-60 לישראל.

אבשלום וילן: איפה יש 60 גרעיני התיישבות חדשים שהוקמו?

אבשלום וילן: החטיבה להתיישבות אמרה שהיא עובדת רק בנגב והגליל.

שלומית נקש: מדובר ב-60 גרעינים חדשים שאמורים לקום במקומות שונים בארץ.

אבשלום וילן: האם זה בתוך הקו הירוק או מעבר לו?

שלומית נקש: זה בנגב ובגליל.

אבישי ברוורמן: מי בעד אישור פנייה 722 עד 726, 728 עד 730 ?

אבישי ברוורמן: ה צ ב ע ה בעד – הרוב פנייה מס' 722 עד 726, 728 עד 730 אושרה.

טמיר כהן: פנייה 747 עד 749 – חוק חיילים משוחררים.

נדב כספי: מדובר בהעברות סוף שנה – 42 מיליון שקלים - בסעיף הקרן לחיילים משוחררים.

נדב כספי: מתוקף החוק חייבים לשלם פיקדון ומענק.

נדב כספי: בתחילת השנה אנחנו עושים איזושהי הערכה ובסוף שנה משלימים את הפיקדון שאנחנו חייבים לשלם.

אבישי ברוורמן: מי בעד אישור פנייה 747 עד 749?

אבישי ברוורמן: ה צ ב ע ה בעד – הרוב פנייה מס' 747 עד 749 אושרה.

טמיר כהן: פנייה 658, 659 – קופת חולית "כללית".

יעל מבורך: מדובר בהעברה של 22 מיליון שקלים בהתאם להסכמי הייצוב שנחתמו עם הקופות.

אבישי ברוורמן: מי בעד אישור פנייה 658, 659?

אבישי ברוורמן: ה צ ב ע ה בעד – הרוב פנייה מס' 658, 659, אושרה.

טמיר כהן: פנייה 746 - משרד החינוך.

יוני רגב: מדובר על תוספת של 15 מיליון שקלים לתרבות יהודית ו-22 מיליון שקלים השלמה לתקציב הישיבות.

אבשלום וילן: האם זה כולל גם את הישיבות החילוניות?

יוני רגב: בתרבות יהודית יש קריטריונים של תמיכה.

אבישי ברוורמן: מי בעד אישור פנייה 746?

אבישי ברוורמן: ה צ ב ע ה בעד – הרוב פנייה מס' 746 אושרה.

טמיר כהן: פנייה 755, 756 – משרד הביטחון.

נדב כספי: מדובר בהעברה של 60 מיליון שקלים לתקציב הביטחון – שונות.

נדב כספי: דברי הסבר מפורטים ניתנו היום בוועדה המשותפת לתקציב הביטחון.

אבשלום וילן: צריך לתקן את האמור בפנייה.

אבשלום וילן: נכתב שדברי הסבר יימסרו בוועדת החוץ והביטחון.

אבשלום וילן: יש לכתוב שדברי הסבר יימסרו בוועדה המשותפת לתקציב הביטחון.

אבישי ברוורמן: מי בעד אישור פנייה 755, 756?

אבישי ברוורמן: ה צ ב ע ה בעד – הרוב פנייה מס' 755, 756, אושרה.

טמיר כהן: פנייה 757 – משרד החינוך.

יוני רגב: הבקשה נועדה לביצוע התאמות סוף שנה בתקציב מערכת ההשכלה הגבוהה.

אבישי ברוורמן: מי בעד אישור פנייה 757?

אבישי ברוורמן: ה צ ב ע ה בעד – הרוב פנייה מס' 757 אושרה.

טמיר כהן: פנייה 767 – משרד הבינוי והשיכון.

יעל מבורך: מדובר בפנייה להעברת 600 מיליון שקל בהרשאה להתחייב להמשך מיגון יישובי עוטף עזה.

אבישי ברוורמן: מי בעד אישור פנייה 767?

אבישי ברוורמן: ה צ ב ע ה בעד – הרוב פנייה מס' 767 אושרה.

טמיר כהן: הועברה גם חוברת של עודפים מחויבים.

אבישי ברוורמן: אין על כך ויכוח.

טמיר כהן: אני אקרא את המספרים: 04098, 08071, 05029, 55011, 12010, 83078 , 20034, 07042, 14003, 14004, 04106, 20035, 24026, 27009, 42013, 83083, 08019, 04110.

אבישי ברוורמן: מי בעד אישור עודפים מחויבים כנ"ל?

אבישי ברוורמן: ה צ ב ע ה בעד – הרוב עודפים מחויבים מס' 04098, 08071, 05029, 55011, 12010, 83078 , 20034, 07042, 14003, 14004, 04106, 20035, 24026, 27009, 42013, 83083, 08019, 04110.

אבישי ברוורמן: אושרו.

אבישי ברוורמן: אני מודה לכל חברי הכנסת שהגיעו ובמיוחד לחבר הכנסת וילן שלמרות הפריימריז מילא את תפקידו כהלכה.

אבישי ברוורמן: תודה רבה ובהצלחה לכולם.